4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์และบริการ

บริษัท โรงพิมพ์ตะวันออก จำกัด (มหาชน) เป็นบริษัทฯ รับพิมพ์งานทุกชนิดบนกระดาษ
ทั้งในประเทศและต่างประเทศ ดังรายละเอียดต่อไปนี้

1) ประเภทหนังสือพิมพ์

บริษัทฯ เป็นเพียงบริษัทเดียวในประเทศไทยที่ให้บริการพิมพ์หนังสือพิมพ์
โดยที่ไม่มีหัวหนังสือของบริษัทฯ จึงเป็นจุดเด่นในการให้บริการพิมพ์หนังสือพิมพ์
หนังสือพิมพ์รายวันที่ให้บริการ เช่น หนังสือพิมพ์ เอเอสทีวีผู้จัดการ,หนังสือพิมพ์ทันหุ้นรายวัน,
หนังสือพิมพ์ต่างประเทศ เช่น International Herald Tribune Newspaper, Nikkei
Newspaper แต่มีหนังสือพิมพ์บางฉบับปิดไป

2) ประเภทแมกกาซีนรายเดือน, รายสัปดาห์ และรายปักษ์

บริษัทฯ ได้ให้บริการพิมพ์หนังสือแมกกาซีน แก่บริษัทเจ้าของหนังสือหลายบริษัท โดยหนังสือรายเดือน
และรายปักษ์ รวมเกือบ 30 เล่ม เช่น ผู้จัดการ 360⁰รายสัปดาห์ , ผู้จัดการ 360⁰ รายเดือน,
นิตยสาร LIPS รายปักษ์, นิตยสารชีวิตต้องสู้รายเดือน, นิตยสาร MARS รายเดือน, นิตยสาร
POSITIONING รายเดือน, TOP GEAR รายเดือน, HIP รายเดือน, นิตยสาร ฅ คน รายเดือน
ฯลฯ

3) หนังสือประเภทคู่มือและพ็อกเก็ตบุ๊ค

ในช่วงต้นปีธุรกิจต่างๆ ยังคงเป็นไปด้วยดี โดยบริษัทฯ
สามารถเปิดตลาดใหม่ประเภทหนังสือคู่มือเครื่องใช้ไฟฟ้าและกล้องถ่ายรูป เช่น คู่มือกล้อง NIKON
แต่ช่วงปลายปีประสบปัญหาด้านเศรษฐกิจจึงส่งผลให้ยอดสิ่งพิมพ์ชะลอตัวลง

4) ประเภทปฏิทิน และไดอารี่

บริษัทฯ ยังคงได้รับงานเป็นปกติเพียงแค่หดตัวเล็กน้อย
เพราะแต่ละบริษัทยังคงมีงบประมาณการพิมพ์ปฏิทินเพื่อแจกปลายปี เช่น
ธนาคารเพื่อการเกษตรและสหกรณ์การเกษตร, ธนาคารนครหลวงไทย เป็นต้น

ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นสัญญาระยะเวลามากกว่า 1 ปีขึ้นไป มียอดขายเท่ากับ 20% ของยอดขาย

  ปี 2551

2.  ลูกค้าที่มีการเซ็นสัญญาระยะเวลา 1 ปี โดยมีการต่อสัญญาทุกปี มียอดขาย 20% ของยอดขาย

  ปี 2551

3.  ลูกค้าที่มีการส่งงานประจำโดยไม่มีการเซ็นสัญญา ในแต่ละปีจะมียอดขาย 40% ของยอดขาย

  ปี 2551

4.  ลูกค้าอื่น ๆ ที่มีเข้ามาอีก 20% ของยอดขายปี 2551

  บริษัทคาดว่าตลาดปี 2552 จะขายได้เท่ากับปี 2551 หรือขยายตัวไม่เกิน 5%

การตลาดและภาวะการแข่งขัน

ในปี 2551 ที่ผ่านมาภาวะการตลาดสิ่งพิมพ์มีความผันผวนมาก โดยมีการแข่งขันรุนแรงมากขึ้น
ต้องแข่งขันและลดราคาเพื่อให้ได้งานมา การลงทุนทั่วไปชะงักงัน เพราะเกิดวิกฤตเศรษฐกิจโลก
ตลาดต่างประเทศมีการหดตัวเกือบทุกประเทศ
ทำให้ประชาชนโดยทั่วไปเกิดความไม่มั่นใจและหยุดการใช้จ่าย ซึ่งมีผลกระทบต่อเศรษฐกิจโดยทั่วไป
บริษัทขายสินค้าอุปโภคบริโภคมีการชะลองบโฆษณา ทำให้นิตยสารที่เคยพิมพ์ต้องมีการลดยอดพิมพ์
เพื่อประคองสถานการณ์ และถ้ารุนแรงก็ส่งผลให้นิตยสารบางเล่มต้องหยุดไป
ทำให้มีผลกระทบต่อยอดรายได้ของบริษัท

บริษัทได้จัดแบ่งตลาดและกลุ่มเป้าหมายลูกค้าไว้ดังนี้

1)  ตลาดหนังสือพิมพ์

ในช่วงต้นปี 2551 บริษัทได้สูญเสียลูกค้าหนังสือพิมพ์รายวันไป 1
ฉบับและอีกฉบับปรับออกเป็นสัปดาห์ละ 1 วัน ส่งผลให้ในรอบปี 2551
ทำให้ยอดรายได้ส่วนของหนังสือพิมพ์ลดลงร้อยละ 20 จากปี 2550 และคาดว่าในปี 2552
บริษัทจะต้องพยายามหายอดพิมพ์หนังสือพิมพ์เพื่อให้เหมาะสมกับกำลังการผลิต

2)  ตลาดสิ่งพิมพ์สำหรับธุรกิจขายตรง

ในปี 2551 เนื่องจากสภาวะเศรษฐกิจโดยทั่วไปไม่ดีนัก
แต่ในธุรกิจขายตรงขนาดใหญ่ก็สามารถทำยอดขายเติบโตขึ้น ทำให้จำเป็นต้องใช้สิ่งพิมพ์และคู่มือต่าง
ๆ เพิ่มขึ้น โดยมูลค่าสิ่งพิมพ์ที่ใช้ของธุรกิจนี้ประมาณ 580 ล้านบาท ในปี 2551
โดยบริษัทสามารถรักษาส่วนแบ่งในตลาดนี้ไว้ได้ถึง 25% ของตลาดรวม และคาดการณ์ว่าในปี 2552
ตลาดสิ่งพิมพ์สำหรับธุรกิจขายตรงจะขยายตัวได้ประมาณ 5% คือ 610 ล้านบาท
โดยบริษัทมีความมุ่งมั่นเพื่อเพิ่มส่วนแบ่งให้ได้ 25% ในปี 2552

3)  ตลาดสิ่งพิมพ์สำหรับธุรกิจขายปลีกและขายส่งขนาดใหญ่

จากที่สภาวะเศรษฐกิจปี 2551 ไม่ค่อยจะดีนัก โดยเฉพาะช่วงครึ่งปีหลัง
เพราะประชาชนทั่วไปกังวลใจเรื่องเศรษฐกิจ เพราะมีปัญหาเรื่องการส่งออกหดตัว
และมีการปลดคนงานทำให้ห้างสรรพสินค้าเปลี่ยนกลยุทธ์ในการพิมพ์ใบปลิวแจก
เฉพาะภายในห้างและลงในหนังสือรายวันทำให้ลดปริมาณการพิมพ์ใบปลิวเหลือ 10% จากที่เคยพิมพ์
ปัญหาเรื่องราคาเชื้อเพลิงและกระดาษแพงจึงส่งผลให้ยอดรวมของตลาดลดลงประมาณ 50%
เหลือประมาณ 175 – 200 ล้านบาท

4) ตลาดสิ่งพิมพ์เพื่อการศึกษาเอกชนและราชการ

ตลาดสิ่งพิมพ์เพื่อการศึกษา เช่น ตำราเรียน และหนังสือเสริมการเรียนของนักเรียน ในปี 2551
บริษัทสามารถทำยอดขายได้เพียง 80 ล้านบาท เนื่องจากราคากระดาษขึ้นสูงมาก ในปี 2551
โดยปี 2552 ทางบริษัทฯ
ได้พยายามติดต่อเพื่อหางานจากต่างประเทศเพื่อชดเชยโดยเป้าหมายคาดว่าจะมียอดขายประมาณ
100 ล้านบาท ในตลาดสิ่งพิมพ์เพื่อการศึกษา

5) ตลาดสิ่งพิมพ์นิตยสาร

จากปี 2551 สภาวะเศรษฐกิจโดยทั่วไปไม่ดีนัก มีการลดจำนวนที่เคยพิมพ์ แต่บริษัทฯ ก็ยังคงรักษา

ลูกค้าหลักของบริษัทฯ ไว้ได้ และยังสามารถเพิ่มลูกค้าประเภทนิตยสารเพิ่มขึ้น ทำให้ยอดขายปี
2551 เพิ่มขึ้นถึง 20%

6) ตลาดสิ่งพิมพ์ประเภทคู่มือ

เป็นตลาดใหม่ที่บริษัทฯ พยายามเข้าสู่ตลาดนี้
เนื่องจากในช่วงต้นปีธุรกิจโดยทั่วไปยังไม่ประสบปัญหาแต่ช่วงปลายปีไป ทั้งต้นทุนเชื้อเพลิงเพิ่มขึ้น
และกระดาษสูง ขึ้นและเศรษฐกิจในต่างประเทศไม่ดีทำให้เกิดชะลอลงอย่างมากในช่วงปลายปี
โดยปี 2551 บริษัทสามารถประครองยอดขายได้เพียง 28 ล้านบาท และคาดว่าในปี 2552
ตลาดในส่วนนี้ คงไม่เพิ่มขึ้นมาก

7) ตลาดสิ่งพิมพ์ในภาคธุรกิจและสถาบันการเงิน/ธนาคาร

ตลาดสิ่งพิมพ์ในสาขานี้ตลอดปี 2551 หน่วยงานที่มีการจ้างพิมพ์ยังคงเป็นไปตามปกติ เช่น
งานเผยแพร่ทั่วไป, ปฏิทิน, ไดอารี่ ในช่วงปลายปี โดยบริษัทฯ มีฐานลูกค้าประจำที่ทำอยู่โดยในปี
2552 บริษัทฯ จะพยายามเพิ่มส่วนแบ่งการตลาดให้มากขึ้นจากปัจจุบัน 10% ให้เป็น 20%
ของตลาดรวมประมาณ 600 ล้านบาทต่อปี

สภาวะตลาดและแนวโน้มการเติบโต, การแข่งขัน และปัจจัยภายนอกที่กระทบต่ออุตสาหกรรม

ในช่วงตลอดปี 2551 เป็นปีที่มีปัจจัยลบต่าง ๆ กระทบต่อเศรษฐกิจโดยรวมมากที่สุด เช่น
ราคาเชื้อเพลิงมีการปรับตัวเพิ่มขึ้นอย่างมากทำให้กระทบต่อวัตถุดิบสำคัญ เช่น กระดาษ
และค่าขนส่ง จำเป็นต้องปรับขึ้นตามไปด้วย ซึ่งก็กระทบต่อการทำกำไรของบริษัทฯ
เพราะไม่สามารถขึ้นราคาขายต่อลูกค้าได้ทันตามราคากระดาษที่ขึ้น
และช่วงปลายปีประเทศในอเมริกา, ยุโรป และญี่ปุ่น เริ่มได้รับผลกระทบจากปัญหาฟองสบู่
ราคาอสังหาริมทรัพย์ของอเมริกา จึงทำให้มีการปลดคนงานในอเมริกา, ญี่ปุ่น
ซึ่งสุดท้ายก็กระทบถึงประเทศไทยด้วย
โดยมีการปลดคนงานและประชาชนทั่วไปเริ่มไม่ไว้วางใจในอนาคตจึงได้มีการชะลอการจับจ่ายใช้สอย
จึงส่งผลกระทบต่อธุรกิจงานพิมพ์ด้วย ทำให้ตลาดปี 2551 บริษัทฯ
พยายามหาลูกค้าใหม่เพื่อชดเชยโดยทำให้ยอดขายได้เท่าเดิม ส่วนผลกำไรลดลงถึง 22 ล้านบาท
จากต้นทุนต่าง ๆ ที่สูงขึ้น
แต่บริษัทพยายามปรับปรุงประสิทธิภาพในการทำงานและพยายามลดต้นทุนต่าง ๆ
เพื่อให้สามารถทำกำไรเพิ่มขึ้นในปี 2552